Source: http://docplayer.fi/8065890-Selvitys-hissien-rakentamisen-mahdollisuudesta-olympiakylan-kaava-alueella.html
Timestamp: 2018-11-16 14:26:30+00:00
Document Index: 4857629

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SELVITYS HISSIEN RAKENTAMISEN MAHDOLLISUUDESTA OLYMPIAKYLÄN KAAVA-ALUEELLA - PDF
Download "SELVITYS HISSIEN RAKENTAMISEN MAHDOLLISUUDESTA OLYMPIAKYLÄN KAAVA-ALUEELLA"
1 SELVITYS HISSIEN RAKENTAMISEN MAHDOLLISUUDESTA OLYMPIAKYLÄN KAAVA-ALUEELLA Helsingin kaupunkisuunnitteluvirasto 2015 Riitta Salastie, Janne Prokkola, Marjaana Yläjääski ja Hertta Ahvenainen Olympiakylän korjaustapaohje 9
2 SELVITYS HISSIEN RAKENTAMISEN MAHDOLLISUUDESTA OLYMPIAKYLÄN KAAVA-ALUEELLA Tässä selvityksessä tutkitaan hissien rakentamisen mahdollisuutta Olympiakylän kaava-alueen (nro 12121) asuinrakennuksiin. Selvityksessä on käytetty aineistona Rakennusvalvontaviraston arkistopalvelu ARSKA:n alkuperäisiä rakennuspiirustuksia. Olympiakylän kaava-alue Olympiakylän kaava-alue käsittää Olympiakylän kokonaisuuden sekä Oy:n taloryhmän. Olympiakylän kaava-alue on määritelty valtakunnallisesti merkittäväksi rakennetuksi kulttuuriympäristöksi ( Perustavoitteena RKY-alueilla pidetään rakennettujen kulttuuriympäristöjen säilymistä hyvien korjaustapojen ja hallitun muutoksen avulla. Olympiakylä sisältyy myös Docomomo:n kansalliseen valikoimaan yhtenä suomalaisen modernin arkkitehtuurin kärkikohteena yhdessä muun Helsingin olympiarakentamisen kanssa ( Kaavoitustilanne Kaupunginvaltuusto on hyväksynyt Olympiakylän asemakaavan muutoksen (nro 12121) ja kaava tuli voimaan Olympiakylän kaava-alueen asuinrakennukset ja porrashuoneet yksityiskohtineen ovat poikkeuksellisen hyvin säilyneitä. Sr-1 -merkinnällä suojeltujen asuinrakennusten rakennustaiteellisesti arvokkaita porrashuoneita koskee määräys: asuinrakennusten porrashuoneet ovat säilytettäviä sisätiloja. Lisäksi määrätään: hissiä ei saa sijoittaa porrassyöksyjen väliin eikä rakennusalan osoittaman alueen ulkopuolelle. Porrashuoneita ja hissejä koskeva määräys on saman sisältöinen kuin samaan valtakunnallisesti merkittävään kokonaisuuteen kuuluvan Kisakylän asemakaavan muutoksessa (nro 12192), jonka kaupunginvaltuusto hyväksyi ja joka on tullut voimaan Olympiakylän porrashuoneiden arvoja ja korjaamisen tavoitteita on käsitelty Olympiakylän korjaustapaohjeessa. 70 Olympiakylän korjaustapaohje Vastaava ohje on laadittu myös Kisakylän alueelle. Kyseiset korjaustapaohjeet on hyväksytty kaupunkisuunnittelulautakunnassa ja ohjeet on tarkoitus viedä rakennuslautakunnan käsittelyyn vuoden 2015 aikana. Kaupunkikuvaneuvottelukunta ja tekninen neuvottelukunta ovat osaltaan hyväksyneet ohjeet. Hissin rakentaminen porrashuoneeseen Olympiakylän kaava-aluetta koskee asemakaavamääräys: asuinrakennusten porrashuoneet ovat säilytettäviä sisätiloja ja hissiä ei saa sijoittaa porrassyöksyjen väliin. Hissien rakentamisen mahdollistaminen porrashuoneeseen ei ole voimassa olevien asemakaavamääräysten ja suojeluarvojen vaalimisen näkökulmasta mahdollista. Hissin rakentaminen hävittäisi säilyneitä alkuperäisiä ja alkuperäisen kaltaisia yksityiskohtia ja vaikuttaisi olennaisesti alkuperäisen arkkitehtuurin kulttuurihistorialliseen arvoon. Hissin rakentaminen rakennusrungon ulkopuolelle Olympiakylän kaava-aluetta koskee asemakaavamääräys: hissiä ei saa sijoittaa rakennusalan osoittaman alueen ulkopuolelle. Hissin rakentamisen mahdollistaminen rakennusrungon ulkopuolelle ei ole alueen asemakaavamääräysten eikä kaupunkikuvallisen, rakennustaiteellisen ja historiallisen arvon säilymisen näkökulmasta mahdollista. Rakennusrungon ulkopuoliset hissi- tai porrashuoneen laajennukset turmelevat vähäeleisen ja detaljeiltaan harkitun arkkitehtuurin ominaispiirteitä, alkuperäisinä tai alkuperäisen kaltaisina säilyneitä sisäänkäyntien ja julkisivujen yksityiskohtia ja arvokkaan ympäristön kaupunkikuvan. Hissin rakentaminen asuntovyöhykkeelle Voimassa olevien asemakaavamääräysten, vaalittavien suojeluarvojen ja ominaispiirteiden näkökulmasta ainoa tapa rakentaa hissi suojeltuun porrashuoneeseen on sen rakentaminen porrashuoneen yhteyteen asuntovyöhykkeelle. Tässä selvityksessä on tutkittu porrashuonetyypeittäin Olympiakylän kaava-alueen asuinrakennukset. Hissien sijoittumista asuntovyöhykkeelle sekä esteettömyyttä on tutkittu jokaisen porrashuonetyypin kohdalla erikseen. Selvityksessä on esitetty tyypit, joihin hissin rakentaminen asuntovyöhykkeelle on mahdollista ja tyypit, joihin hissin rakentaminen asuntovyöhykkeelle on mahdotonta. Tuloksena voidaan todeta, että noin neljään viidesosaan Olympiakylän kaavaalueen asuinrakennuksista hissin rakentaminen asuntovyöhykkeelle on mahdotonta tai vaatii mittavia muutoksia. Hissin sijoitus asuntovyöhykkeelle vaikuttaisi asuntojen asumisolosuhteisiin heikentävästi. Syynä tähän on asuntojen tehokas mitoitus. Hissin ainoa mahdollinen sijoituspaikka on hormiston tai kylpyhuoneen kohdalla tai eteisessä estäen kulun asuntoon. Noin viidesosassa Olympiakylän asuinrakennuksista ja kaikissa Oy:n asuinrakennuksissa hissin sijoittaminen asuntovyöhykkeelle on mahdollista. Näissä tapauksissa hissin sijoittaminen vaatii kuitenkin esimerkiksi sähkömittarikomeron siirron tai hissi vähentää merkittävästi asunnon säilytystiloja. Olympiakylän kaava-alueen asuinrakennuksissa on enintään neljä asuinkerrosta, joten mahdollinen hissi palvelee vain yhtä, kahta tai kolmea ylintä asuinkerrosta. Hissin oven sijoittaminen porrashuoneeseen on mahdollista, mutta se tulee tehdä porrashuoneen arvot huomioon ottaen. Hissin sijoittaminen asuntovyöhykkeelle ei ratkaise kaikkia esteettömyyteen liittyviä ongelmia, sillä alueella on käytetty suoraa kaksivartista porrasta, jolloin rakennuksen pääsisäänkäynti on usein puolikerrosta ensimmäisen kerroksen asuntojen sisäänkäyntiä matalammalla. Osassa rakennuksista asunnot on lisäksi suunniteltu avautumaan porrashuoneen molemmilta porrastasanteilta toisiinsa nähden puolen kerroksen välein.
3 Olympiakylän kaava-alueen porrashuoneet ovat asemakaavalla suojeltuja säilytettäviä sisätiloja. Ne ovat erittäin hyvin säilyneitä. Porrashuoneet ovat arkkitehuuriltaan korkeatasoisia ja niihin liittyy monia korkeatasoisia yksityiskohtia. Porrashuoneiden väritys kertoo julkisivuvärin tavoin aikakauden ihanteista. Olympiakylän asuinrakennusten sisäänkäynneissä on usein portaat, joten kulku pääsisäänkäynnille ei ole esteetön. Alkuperäiset Olympiakylän luonnonkiviset korjaustapaohje portaat ovat osa Olympiakylän arvokasta ympäristöä. Valokuvat Hertta Ahvenainen ja Luca De 71 Gol
4 PORRASHUONEET Olympiakylän asuinrakennusten porrashuoneet Taulukossa on mukana Olympiakylän asuinrakennukset. Mukana ei ole kaava-alueen koulut, kirjasto, yksikerroksinen liikerakennus eikä vanha lämpökeskus. Olympiakylässä on yhteensä 38 asuinrakennusta, joissa on yhteensä 101 porrashuonetta. Asuinrakennustyyppi Rakennukset Kerrosluku Porrashuoneen mitat mm mm (arvio) Porrashuoneiden määrä yhteensä Hissi mahdollinen Asuinrakennustyyppi I Asuinrakennustyyppi II Asuinrakennustyyppi III Asuinrakennustyyppi IV Pistetalot krs +kellari +ullakko MÄKELÄNKATU ullakko ullakko krs +kellari +ullakko ullakko Helsingin kansanasuntojen porrashuoneet Taulukossa ei ole mukana alueen yksikerroksinen sauna- ja talousrakennus. Kansanasuntoja on yhteensä 5 ja niissä on yhteensä 1 porrashuonetta. A1 2 krs +kellari +ullakko A2 2 krs +ullakko A3 2 krs +ullakko A4 A5 +ullakko Olympiakylän korjaustapaohje
5 A2 A1 28 A A4 30 A Olympiakylä Olympiakylän asuinrakennukset Asuinrakennustyyppi I : rakennukset 1, 2, 3, 4 Asuinrakennustyyppi II : rakennukset 5,, 7, 8 Asuinrakennustyyppi III : rakennukset 9, 10, 11, 12 Asuinrakennustyyppi IV : rakennukset 13, 14, 15, 17, 18, 19, 20 Rakennukset 21, 22, 23 Rakennukset 24, 25 Pistetalot: rakennukset 2, 27, 28, 29, 30, 31 Rakennukset 38, 39 Rakennukset 40, 41 Rakennukset 42, 43 Rakennukset 44, 45 Helsingin kansanasuntojen asuinrakennukset Rakennus A1 Rakennus A2 Rakennus A3 Rakennus A4, A5 Olympiakylän korjaustapaohje 73 Olympiakylässä on käytetty suoraa kaksivartista porrasta, jolloin rakennuksen pääsisäänkäynti on usein puoli kerrosta ensimmäisen kerroksen asuntojen sisäänkäyntiä matalammalla. Rakennusten julksivuista tämän huomaa siitä, että ensimmäisen asuinkerroksen ikkunat ovat selvästi oven tasoa korkeammalla. Kuva OTK, Työväen museo Werstas
6 TYYPPI 1 Olympiakylän asuinrakennustyypit I, II, III, IV: rakennukset 1, 2, 3, 4, 5,, 7, 8, 9, 10, 11, 12, 13, 14, 15, 17, 18, 19 ja 20 (Kuvassa yllä asuntotyyppi I:n pohjapiirustus, 1-3 krs.) Hissin rakentaminen asuntovyöhykkeelle ei ole mahdollista kyseisissä asuinrakennuksissa ilman mittavia muutoksia. Hissi sijoittuisi asuntovyöhykkeellä kylpyhuoneeseen tai hormiston kohdalle tai eteiseen estäen pääsyn asuntoon. Asunnot ovat mitoitukseltaan tehokkaita, joten huoneiden keskinäistä järjestystä ei ole mahdollista muuttaa asunnon sisällä. Mittavilla muutoksilla, kuten hormien siirrolla, hissin sijoittaminen asuntovyöhykkeelle oranssilla merkitylle alueelle saattaisi olla mahdollista asuinrakennustyypeissä I ja IV. Hissin sijoittaminen asuntovyöhykkeelle heikentäisi kuitenkin asuntojen asumisolosuhteita. Hissiin ei olisi mahdollista järjestää esteetöntä kulkua, koska rakennuksen pääsisäänkäynti sijaitsee puoli kerrosta ensimmäisen asuinkerroksen porrastasannetta matalammalla. TYYPPI 2 Olympiakylän asuinrakennukset 21, 22, 23, 24 ja 25 (Kuvassa yllä pohjapiirustus rakennuksista 21 ja 22, 1-3 krs.) Hissin rakentaminen asuntovyöhykkeelle on mahdollista kyseisissä asuinrakennuksissa oranssilla merkityllä alueella. Hissin rakentaminen vaatii sähkömittarikomeron siirron, jolloin hissi sijaitsee asuinhuoneen nurkassa vieden osan huonetilasta ja asunnon vähäisistä säilytystiloista. Hissiin ei ole esteetöntä kulkua, koska rakennuksen pääsisäänkäynti sijaitsee puoli kerrosta ensimmäisen asuinkerroksen porrastasannetta matalammalla. Käynti hissiin on vasta ensimmäisen asuinkerroksen porrastasanteelta. Rakennuksissa on kolme asuinkerrosta, joten hissi palvelee vain kahta ylintä asuinkerrosta. TYYPPI 3 Olympiakylän pistetalot: asuinrakennukset 2, 27, 28, 29, 30 ja 31 (Kuvassa pohjapiirustus rakennuksesta 30, 1-3- krs.) 74 Olympiakylän korjaustapaohje Hissin rakentaminen asuntovyöhykkeelle on mahdollista kyseisissä asuinrakennuksissa oranssilla merkityillä alueilla. Hissi ei kuitenkaan palvele kaikkia asuntoja rakennuksessa, koska asuntojen sisäänkäynnit sijaitsevat molemmilla porrastasanteilla eri tasoissa. Hissiin ei ole esteetöntä kulkua, koska rakennuksen pääsisäänkäynti sijaitsee puoli kerrosta ensimmäisen asuinkerroksen porrastasannetta matalammalla. Käynti hissiin on vasta ensimmäisen asuinkerroksen porrastasanteelta. Hissi vie osan asunnon huonetilasta ja niukoista säilytystiloista.
7 Pohjapiirustusten lähde: Rakennusvalvonnnan piirustusarkisto ARSKA TYYPPI 4 Olympiakylän asuinrakennukset 38, 39, 40, 41, 42, 43, 44 ja 45 (Kuvassa yllä pohjapiirustus rakennuksesta 39, 2-3 krs.) Hissin rakentaminen asuntovyöhykkeelle ei ole mahdollista kyseisissä asuinrakennuksissa ilman mittavia muutoksia. Hissi sijoittuisi asuntovyöhykkeellä eteiseen estäen pääsyn asuntoon tai asunnon toiseen huoneeseen. Asunnot ovat mitoitukseltaan tehokkaita, joten huoneiden keskinäistä järjestystä ei ole mahdollista muuttaa asunnon sisällä. Mittavilla muutoksilla, kuten muuttamalla keittiö läpikuljettavaksi tilaksi, hissin sijoittaminen asuntovyöhykkeelle oranssilla merkitylle alueelle saattaisi olla mahdollista. Hissin sijoittaminen asuntovyöhykkeelle heikentäisi kuitenkin merkittävästi asuntojen asumisolosuhteita. Hissiin ei olisi esteetöntä kulkua, koska rakennuksen pääsisäänkäynti sijaitsee puoli kerrosta ensimmäisen asuinkerroksen porrastasannetta matalammalla. TYYPPI 5 Kansanasuntojen asuinrakennukset A1, A2 ja A3 (Kuvassa yllä pohjapiirustus rakennuksesta A3, 2 krs., peruskorjauksen pohjapiirustus vuodelta 2001) Hissin rakentaminen asuntovyöhykkeelle on mahdollista kyseisissä asuinrakennuksissa oranssilla merkityllä alueella. Rakennuksissa on vain kaksi asuinkerrosta ja yhdestä porrashuoneesta on aina käynti vain kahteen asuntoon; yhteen ensimmäisessä kerroksessa ja toiseen toisessa kerroksessa. Yksi hissi palvelee ainoastaan yhtä asuntoa. Rakennuksen keskellä olevissa asunnoissa hissin sijoittaminen asuntovyöhykkeelle vie osan asunnon huonetilasta ja niukoista säilytystiloista. Lisäksi hissiin kulku ensimmäisessä kerroksessa on toisen asunnon tuulikaapista. Rakennuksen päädyissä olevissa asunnoissa hissi vie osan nykyisistä keittiötiloista (ennen peruskorjausta wc-tilaa) ja vaatii uuden oven sijoittamisen terassin ja parvekkeen sivuseiniin. TYYPPI Kansanasuntojen asuinrakennukset A4 ja A5 (Kuvassa yllä pohjapiirustus rakennuksesta A5, 2-3 krs., peruskorjauksen pohjapiirustus vuodelta 2001) Hissin rakentaminen asuntovyöhykkeelle on mahdollista kyseisissä asuinrakennuksissa oranssilla merkityillä alueilla. Hissi voitaisiin sijoittaa asuinhuoneen nurkkaan, jolloin se vie osan huonetilasta ja asunnon niukoista säilytystiloista. Hissiin ei ole esteetöntä kulkua, koska rakennuksen pääsisäänkäynti sijaitsee puoli kerrosta ensimmäisen asuinkerroksen porrastasannetta matalammalla. Käynti hissiin on vasta ensimmäisen asuinkerroksen porrastasanteelta. Rakennuksissa Olympiakylän on kolme korjaustapaohje asuinkerrosta, joten 75 hissi palvelee vain kahta ylintä asuinkerrosta.